
	Alejandro Feliz

 

A Sanyi

 

Elöszó

 

Hola, Sanyi vagyok.nem Sándor,nem Alexander,csak igy egyszerüen Sanyi.

 

Igy ismer mindenki.

 

azért ez a köszönés hogy holá mert egy kis hajón irok a spanyol partoknál.

 

A nap ma is gyönyörüen telibe süt,az arany hid a partnál kezdödik és messze

 

nyúlik a látóhatár végéig.

 

Sirályok repkednek,rikoltoznak néha a hajóra is leszállnak.

 

Enyhe szél lengeti a vitorlát.Ez a szél igencsak jellemzö errefelé.

 

Szükség is van rá mert mindg nagyon meleg van.

 

Akárcsak ma amikor elkezdem életem föbb eseményeit,

 

megosztani veletek.

 

 

Az enyém ez a kis ladik. A neve Despertar. Magyarul azt jelenti: Ébredés.

Az ébredésem egy nagyon fontos mérföldkő, vízválasztó volt az életemben.

Úgy gondoltam, emléket állítok a pillanatnak a hajó nevével.

Van egy kis házam a tengerparton, vagyis házunk.

Feleség, három gyönyörű gyerek. Kispolgári, de egyáltalán nem szürke élet.

Végre bejött minden, amit akartunk.

Na de az idevezető út azért nem mindig volt egyszerű.

Úgy éreztem, papírra kívánkozik belőlem sok sztori.

Rengeteg történet van. Van, ami jól sült el, volt, ami kevésbé pozitívan.

De mind kellett ahhoz, hogy olyan emberré váljak, aki végre tesz az álmaiért,
nem csak sír, és mástól várja a segítséget és a megoldást.

Az élet igazán egyszerű.

Kitalálod, és megteszed azokat a lépéseket, amik szükségesek. Nagyjából ennyi.

Ja, ennyi. Vagy lehet, hogy egy kicsit több. De a lényeg:
éld meg az életedet a lehető legboldogabban. Mindegy, hogy csóró vagy, vagy nem.

Az számít, hogy az adott szituációban lásd meg azt, ami téged boldoggá tesz,
fókuszálj rá, és kész! A többi megy magától.

Közel ötven éves vagyok. Sajnos húsz évesen nem így láttam a világot.

Bár mondjuk ez így van rendjén. Fiatalon menni kell. Hát én mentem.

Reálisan, de érdekesen láttam a dolgokat körülöttem.

Mindig tudtam minden problémára a megoldást. Kitaláltam.

És sajnos ennyi elég is volt. Mármint a terv. A cselekvés valahogy elmaradt.

Valószínű az alkohol és a drogok sem tették egyszerűbbé a szitut.

De hát ez már csak ilyen.

A történetekben a neveket és a helyszíneket megváltoztattam,
hogy „az anyja ne sirassa” alapon.

Köszönöm mindenkinek, aki bármilyen formában alakított az életem során.




 



Alejandro Feliz    a szerzö

 

 

**Necces**

 

Necces gyerekkori barátom volt. Az igazi neve Rácz Gyula, de mindenki csak úgy ismerte, hogy a Necces.

Nevét onnan kapta, hogy mindenben a végletek embere volt. Igazi határfeszegető és hazardírozó figura .

De mindig bejöttek neki a dolgok. Sohasem egyszerűen, a vége pedig szinte mindig a „Hát ez necces volt!” mondattal

zárult. Innen a név.

 

Az alicantei kikötőben töltöttem fel a kis hajóm készleteit, amikor kiabálásra lettem figyelmes.

– Szevasz, cigánygyerek! Mi a fasz? Mit keresel te itt?

Necces és a csaja volt. Évek óta nem láttam.

– Holá, amigo! Én itt élek. Ti mit csináltok errefelé?

– Megyünk nyaralni Malagára, és megálltunk enni valami tengeri herkentyűt.

– Hát ez kurva jó! Nagyon örülök nektek! Ha van kedvetek, gyertek, tartsatok velem! Kihajózunk egyet,

összeütök valami laza kaját, mondjuk egy tengergyümölcsés paellát, horgászunk egy kicsit.

Ja, meg hát ütünk egy üdvözlő cigit.

Az ötlet osztatlan sikert aratott.

 

– Sanyikám, először önts már nekem egy jó fröccsöt!

Ő inkább az alkohol és kokain vonalon mozgott, míg én csak a füvet preferálom.

A fröccs gyöngyözik a pohárban, a horgony felszedve.

Lassan szeljük a vizet, a motor halk pöfögése hallatszik.

Hamarosan magunk mögött hagyjuk a kikötőt minden zajával, lüktetésével.

A part egyre kisebbnek tűnik, majd teljesen a semmibe vész.

Csak a tenger, a mérhetetlen víz mindenütt.

Csodálatos látvány, felemelő érzés, mint mindig.

 

Lehorgonyoztunk. A nap rohadtul sütött, meleg volt, de kellemes szél lengedezett, és így elviselhető volt.

Belógattuk a pecákat, én felraktam a paellát, meg összeraktam egy jó nagy jamaicai üdvözlő spanglit.

Nanà, hogy saját fű! A termesztés a legjobb dolog! Egy igazi csoda, ahogy abból a pici magból kifejlődik

a növény. Imádom minden nap gondozni őket. Jó kis zenéket hallgatunk a csajszikkal, és sokat beszélek hozzájuk.

Meghálálják. Ők biztosan. Szerencsére nem olyanok, mint az emberek.

Az életük során rengeteg boldog pillanattal örvendeztetnek meg.

A végén pedig a jutalom: a gyönyörű virágok.

 

A tetőn a csajszik között alszunk a fiammal, az az illat és látvány ébredésnél és elalvásnál igazán lélekemelő,

boldog érzés. Hálás vagyok, hogy ilyen életem lehet.

 

– Ez jobb, mint a holland füvek! Kenterbe veri őket, az tuti! – mondta Necces elismerően, miután szóhoz jutott a köhögéstől.

– Tényleg, Sanyikám! Emlékszel Amsterdamra?

– Micsoda? Hát lehet azt elfelejteni? Naná, hogy nem.

Életünk egyik igen komoly kalandja volt. Egy rohadt nagy utazás: kábitószer, alkohol, rendőrök és megannyi móka.

Mindez a drogok fellegvárában, a holland fővárosban, Amsterdamban.

Nekem életem első ilyen túrája volt. Neccesnek már a sokadik.

Hú, de komoly kis sztori lett a végére, az tuti!

– Meséld már el, Sanyikám!

– Ám legyen. De előtte egy mesés spanglit kell összeraknom, elengedhetetlen kellék.

 

Meggyújtjuk a cét, a füstöt elkapja a szél, és én lassan belekezdek.

 

**Na lássuk!**

 

**Az indulás””

 

 

„Amsterdami emberünk, Vincent Vega megérkezett már?” – ez jutott eszembe, mikor egy kellemesen meleg szeptember eleji délelőttön, barátom telefonhívásának következményeként megjelentem lakásuk ajtajában.

 

A szokásos üdvözlési procedúra után (egyedi kézfogás) a barátom, becsületes nevén Rácz Gyula – de mindenki csak Neccesnek hívja – szóval rögtön a közepébe kezdett.

 

– Na figyelj, Sanyikám! Szerezz tízezer kemény magyar forintot, aztán este indulunk Amszterdamba! Hozunk egy kis füvet, ingyenben lesz az egész út. Pár nap móka-kacagás, szerintem némi gomba mindenképpen, a többit meg majd útközben kitaláljuk!

 

Aztakurva! Így egybeírva. Mi van? Álmodom, oder mi a faszom?

 

Gyakorló füvesként tisztában voltam a holland vendégszeretettel. Fapapucs, szélmalmok, tulipánok. Ja, és legális a FŰ! Hihetetlen jó érzés volt! Végre egy álmom válik valóra! Kuuuuurva nagy!

 

Magyarországon abban az időben – legalábbis a mi kis városunkban – elég nehéz volt fűhöz jutni. Elengedhetetlen volt ismerni a megfelelő embereket. Általában szabadon termesztett mokit lehetett szerezni. Vagy nagy ritkán valami lámpásat Pestről.

 

Na de Hollandiában holland kurva jó füvet szívni, legálisan, nyugodtan – az valami magasabb kategória. Yessssssss!

 

Kétezer-négy szeptemberét írtuk akkor. Ez egy igazán visszautasíthatatlan ajánlat volt. Kurvára örültem, rohadtul fel voltam spannolva. Hihetetlen volt, hogy ez velem történik. Sok spanom volt már Hollandiában, jókat meséltek mindig. És én este indulok Amszterdamba. Egy öreg fekete Opellel. Nem volt fiatal, de pöpec állapotban volt.

 

Szóval este indulunk. Az akkori csajomtól szereztem lóvét az útra. Őt hívjuk csak kisfeleségemnek, mert később összeházasodtunk – na de ez egy másik történet lesz majd. Most Hollandia.

 

Hárman mentünk: Necces, a csaja Emese, aki egy kis modellcsajszi volt. Szép és szőke. Nagyon szőke. De mi így szerettük. Meg hát természetesen én.

 

Ami érdekessé tette a dolgokat, az a következő volt: Neccesnek ittas vezetésért elvették a jogsiját, nekem egy éve lejárt, a csajszinak meg háromnapos, friss jogsija volt. Amivel külföldön nem vezethetett.

 

– Sanyikám! Azt hiszem, ez is egy egyszerű kis utazás lesz! – szólt a barátom, majd így folytatta:

– Tegyünk meg mindent annak érdekében, hogy a dolgok úgy alakuljanak, ahogy kell!

 

Ez egy burkolt célzás volt, virágnyelven. Persze értettem, hogy mire gondol a költő, úgyhogy hamar beszereztünk pár füvet meg két pandás szotyit. Ezek elengedhetetlen kellékek egy ilyen hosszú útra.

 

                  „”   A drogok és mi””

 

Abban az időben előszeretettel használtunk mindenféle tudatmódosító szereket. A palettánkon komoly kis helyet foglaltak el a következő szerek:

marihuána, hasis, extasy, speed, kokain, bélyeg, gomba, korong, Ylona.

Pörgető, nyugtató, agyonbaszó, szétszakító, megvilágosító – mikor mi.

 

Már persze jobb esetben. Ha mégsem volt, akkor addig mentünk, amíg csak lett buli minden estére. Durva évek voltak.

Tizenkettő végén égettük azt a bizonyos gyertyát. De égett is, baszki, de rendesen! Ahogy kellett.

 

Az útiterv a következő volt:

A határig Emese vezet majd. Ez egy százötven kilométeres táv volt, Los Angelestől a mexikói határig.

(Mondtam, hogy megváltoztatom a neveket, helyszíneket. Szerintem így sokkal érdekesebb. De legalábbis tisztább.

Ja nem! A tisztaság nem olyan fontos. Mármint nem testileg. Úgy igenis fontos. Viszont olyan retek az a világ,

hogy telibe látni az igazi szart nem olyan boldog. Kell egy kis lazító!)

 

A mindennapi marihuánámat add meg nekem, Uram! Ámen.

Nekem a fű teszi igazán kerekké a világot.

Persze függő vagyok. Orvosi értelemben igen. Nem kicsit.

Még jó, hogy szakács vagyok, nem orvos! Hehehe.

 

Igazából meg a széptől, a jótól, a nyugodtságtól és a boldog percek hajkurászásától vagyok függő.

Örülök, hogy én választhattam a függőségemet.

A fű a legjobb választás volt. De csak óvatosan, mert bír problémát is csinálni.

Figyelni kell. Odafigyelni.

Egyébként rengeteg mindenben segít. Egy igazi csodaszer! Mindenre is jó!

 

Muchas gracias, mi chicas!

 

A határon simán átmegyünk, már nem volt ellenőrzés. Abban az évben csatlakoztunk az unióhoz.

Ha átértünk, én átveszem a vezetést. Megesszük a szotyikat, és Neccessel cserélgetve letekerünk egy seggel Amszterdamba.

Igazán kidolgozott, mindenre kiterjedő, figyelmes tervezés végső terméke lett.

Autó volt, drog volt, kedvünk volt, pénzünk volt – hát akkor go!

 

Persze a dolgok egészen máshogy alakultak. A dolgok már csak ilyenek.

 

---

 

### **Hát akkor vamos!

 

A Tesco parkolóban megálltunk tankolás után. Már sötét volt.

Normál szeptember végi este. Elég egy pulcsi-forma időjárás.

Én hátul ültem, Necces az anyósülésen, és természetesen Emese a kormánynál.

 

Gyorsan összetekerek egy indulós cigit, aztán mehetünk is! – szólt Necces, és már tekerte is.

Meggyújtottuk, és az első füstgomolyt magunk mögött hagyva elindultunk.

 

A friss jogsi nem igazán jár rutinnal. A mi esetünkben is erről volt szó.

Három óra alatt értünk el a határig. Az éjszakában, ha jött valaki mögöttünk, Emese behúzódott a felezővonalhoz. Ha meg üres volt az út, akkor majdnem bent mentünk az árokba.

 

Mikor ezt a tényt Necces szóvá tette, nem egyszerű hiszti volt a válasz.

 

– Engem nem érdekel! – fakadt ki Emese. – Nem vezetek tovább! Velem te így nem beszélsz!

És sírni kezdett.

 

– Sanyikám! Fontos a higgadtság és a tiszta fej! Légy szíves, csinálj már egy cigit!

 

– Semmi akadálya, barátom! Add ide a füvet, és már össze is rakom! Egy jó cigi sohasem akadály!

 

– Nálad van! – szólt hátra.

– Nálam tuti nincs! Ide hátra nem került. De azért mindent végignéztem hátul.

 

A stressz lassan kúszott felfelé a gerincemen az agyamig. A gyomrom összeszorult, a torkomban gombóc.

Lehet, hogy nincs meg? Most mi a fasz lesz?

 

– Oké, álljunk félre valahol, nézzük át rendesen a kocsit. Mert ha mi nem, a határőrök, ha megállítanak, biztos megtalálják. Az meg szopó lenne.

 

Természetesen nem lett meg. Nem találtuk sehol. Hát ez fasza!

 

Így lőttek az egysegges szotyis túrának. Na mindegy. Újratervezés.

 

 

Áttekerünk Ausztrián az éjjel, aztán a német határnál alszunk majd valahol pár órát.

Szóval a cumó nem volt meg, és fogalmunk sem volt róla, hol lehet. Ilyen vidám és nyugodt lelkiállapotban értünk el a határhoz.

 

Előtte volt egy benzinkút, ide betértünk kávézni meg autópálya-matricát venni. A kávé igen finom volt, rendesen főzték, nem az a gépi szar. Tankoltunk még, és elindultunk a határ felé. Idegállapotban voltunk mindannyian.

 

                A határon”

 

Vagyis hogy elindultunk volna. De Emese egy zsákutcás parkolóba hajtott be.

Képzeld el a szitut:

 

Külföldre érvényes vagy érvénytelen jogsink nem nagyon volt. A szotyi meg a fű talán valahol a kocsiban, mi meg megyünk összevissza a parkolóban. A csajszi nem igazán találta a kiutat.

 

Még nyomasztóbbá tette az ügyet az a tény, hogy bent állt a parkolóban egy VW Transporter, tele határőrökkel. Aztakurva! A spanom őrjöng, a csaja hisztizik, én meg azon gondolkodtam, hogy majdnem sikerült ez a nagy nyugathódító kirándulás.

 

Kissé feltűnőek voltunk. Biztos voltam benne, hogy ellenőrizni























































































































































































































































































































































































































































































































































































































































